**Δ Ε Λ Τ Ι Ο Τ Υ Π Ο Υ**

ΚΔΒΜ Σύρου-Ερμούπολης, 03/12/ 2021

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Σύρου-Ερμούπολης**

Ενημερώνουμε κάθε ενδιαφερόμενο/η ότι ο Δήμος Σύρου-Ερμούπολης, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Σύρου-Ερμούπολης στο οποίο θα υλοποιηθούν προγράμματα Γενικής Εκπαίδευσης Ενηλίκων, στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212).

Στο Κ.Δ.Β.Μ. του Δήμου Σύρου-Ερμούπολης μπορούν να δημιουργηθούν τμήματα, σύμφωνα με τον πίνακα που ακολουθεί:

|  |  |  |  |  |  |
| --- | --- | --- | --- | --- | --- |
| **Α/Α** | **ΚΩΔΙΚΟΣ Θ.Ε.** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ**  **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** | |
| **ΤΗΛΕ-ΕΚΠΑΙΔΕΥΣΗ** | **ΔΙΑ ΖΩΣΗΣ** |
| 1. ΟΙΚΟΝΟΜΙΑ - ΕΠΙΧΕΙΡΗΜΑΤΙΚΟΤΗΤΑ | | | | | |
| 1 | 1.3 | Επιχειρηματικότητα και Τουριστική - Πολιτιστική Ανάπτυξη | 25 |  | Χ |
| 2 | 1.12 | Επαγγελματική ενεργοποίηση ανέργων γυναικών | 25 |  | Χ |
| 3. ΝΕΕΣ ΤΕΧΝΟΛΟΓΙΕΣ | | | | | |
| 3 | 3.4 | Διαδικτυακά εργαλεία και υπηρεσίες στην καθημερινή ζωή | 25 |  | Χ |
| 4. ΓΛΩΣΣΑ & ΕΠΙΚΟΙΝΩΝΙΑ | | | | | |
| 4 | 4.5 | Αγγλικά για τον τουρισμό (Α2) | 25 | Χ |  |
| 5 | 4.6 | Γαλλικά για τον τουρισμό (Α1-Α2) | 25 | Χ |  |
| 6 | 4.7 | Γερμανικά για τον τουρισμό (Α1-Α2) | 25 | Χ |  |
| 7 | 4.8 | Ιταλικά για τον τουρισμό (Α1-Α2) | 25 | Χ |  |
| 5. ΚΟΙΝΩΝΙΚΕΣ ΔΕΞΙΟΤΗΤΕΣ & ΔΡΑΣΕΙΣ | | | | | |
| 8 | 5.5 | Διαχείριση διαπροσωπικών σχέσεων | 25 |  | Χ |
| 9 | 5.8 | Αποτελεσματική επικοινωνία με φορείς και υπηρεσίες | 50 |  | Χ |
| 10 | 5.9 | Αντιμετώπιση της κοινωνικής κρίσης στην καθημερινή ζωή | 25 |  | Χ |
| 6. ΠΟΛΙΤΙΣΜΟΣ & ΤΕΧΝΗ | | | | | |
| 11 | 6.9 | Αξιοποίηση της Πολιτιστικής Κληρονομιάς | 25 |  | Χ |
| 8. ΣΥΜΒΟΥΛΕΥΤΙΚΗ ΓΟΝΕΩΝ | | | | | |
| 12 | 8.4 | Συμβουλευτική σε εξειδικευμένα θέματα (σχολικός εκφοβισμός, διαδίκτυο, πρόληψη εξαρτήσεων, διατροφή κ.λπ.) | 25 |  | Χ |

|  |  |  |  |  |  |
| --- | --- | --- | --- | --- | --- |
| 10. ΤΟΠΙΚΑ ΠΡΟΓΡΑΜΜΑΤΑ | | | | | |
| 13 | 10.6 | Εναλλακτικές μορφές τουρισμού: Θρησκευτικός, πολιτιστικός τουρισμός | 12 |  | Χ |
| 14 | 10.49 | Νέες Τεχνολογίες στην Τρίτη Ηλικία | 25 |  | Χ |
| 15 | 10.65 | Διοργάνωση τοπικών εκθέσεων με σκοπό την προβολή τοπικών παραδοσιακών προϊόντων με στόχο τη δημιουργία ομάδων τοπικής δράσης | 25 |  | Χ |

Τα προσφερόμενα προγράμματα μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου ή άλλου νομιμοποιητικού εγγράφου του ενδιαφερόμενου.

*Ειδικά για τα τμήματα που υλοποιούνται μέσω δια ζώσης παρακολούθησης, απαιτείται η προσκόμιση πιστοποιητικού εμβολιασμού COVID-19 ή βεβαίωσης νόσησης σε ισχύ ή βεβαίωσης αρνητικού εργαστηριακού διαγνωστικού ελέγχου νόσησης (rapid test ή PCR) έως και 48 ωρών πριν από κάθε συνάντηση (όπως αναφέρεται στην εκάστοτε ισχύουσα εγκύκλιο περί μέτρων προστασίας από τον COVID-19).*

**Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

Για πληροφορίες και δηλώσεις συμμετοχής απευθυνθείτε στο Κέντρο Δια Βίου Μάθησης:

Τηλ. : **22810-81001**

Υπεύθυνες/οι υπάλληλοι: Ελισάβετ Φρέρη, Ηλίας Μαρκούσης

Ταχ. Διεύθυνση: Κ. Μαρούλη και Μαυρομουστάκη 9 - 84100 Σύρος

Email: [kdvm@syros-ermoupolis.gr](mailto:kdvm@syros-ermoupolis.gr)